OpenLLM-France/wikimedia huggingface dataset:
# Borja Cabo

Borja Cabo Roca (Sestao, 1995eko urtarrilaren 16a) bizkaitar historialari eta irakaslea da.

## Bizitza

Sestaon jaio zen 1995ean. Sestaoko IES Ángela Figuera BHI institutuan ikasi zuen.
Historia Gradua ikasi zuen Euskal Herriko Unibertsitatean (2013-2017). Ondoren "Europa eta Mundu Atlantikoa: Boterea, Kultura eta Gizartea" unibertsitate masterra ikasi zuen (2017-2018) Euskal Herriko Unibertsitatean, "Euskaldun arrakastaren bidea XVI. eta XVIII. mendeen artean: Ibarburu-Galdona familiaren kasua" master amaierako tesiarekin, Alberto Angulo Morales eta Álvaro Aragón Ruano euskal historialariek zuzendua. Horrez gain, Irakasleen Prestakuntza Masterra lortu zuen Valentziako Nazioarteko Unibertsitatean.
Claret Askartza Ikastetxean eta Indautxuko Jesuitak Ikastetxean ibili zen historiako irakasle moduan. Gaur egun Durangoko Maristak-Durango Ikastetxean historia irakaslea da Batxilergoan.
Saskibaloi jokalaria ere bada, Sestaoko C. B. Salleko saskibaloi taldeko kidea delarik.

## Bizitza pertsonala

Gaur egun Barakaldon bizi da. Ezkonduta dago. 2023an ezkondu egin zen Sestaoko Euskal Ezkontzan, beren lagun Cristina Pascualek ezkondu zuelarik.

## Erreferentziak

* ↑ Roca, Borja Cabo. (2018-01-01). Euskaldun arrakastaren bidea XVI. eta XVIII. mendeen artean: Ibarburu-Galdona familiaren kasua. (Noiz kontsultatua: 2022-01-17).
* ↑ C. B. Salleko, C. B. Salleko. (2013). «Entrevista semanal. Borja Cabo, jugador del junior masculino. C. B. Salleko.» www.salleko.com (C. B. Salleko) (Noiz kontsultatua: 2023-10-09).
* ↑ Press, Europa. (2023-10-05). «Sestao celebra una nueva Euskal Jaia, con la tradicional boda vasca y una kalejira de personajes mitológicos» www.europapress.es (Noiz kontsultatua: 2023-10-08).
* ↑ (Gaztelaniaz) Tele7. (2023-10-05). «Sestao celebra una boda vasca real en el marco de la Euskal Jaia» Tele7 (Noiz kontsultatua: 2023-10-08).
* ↑ (Gaztelaniaz) enSestao.com. (2023-10-05). «Todo preparado en Sestao para disfrutar de la Euskal Jaia» enSestao.com (Noiz kontsultatua: 2023-10-08).
* ↑ Sestao celebra una boda vasca real en el marco de la Euskal Jaia. (Noiz kontsultatua: 2023-10-08).
* ↑ Todo listo para disfrutar de una nueva Euskal Jaia desde mañana viernes hasta el domingo. .
* ↑ (Gaztelaniaz) Zurekin. (2023-10-06). «Zatoz Sestaora Euskal Jaiaz gozatzera!» El Correo (Noiz kontsultatua: 2023-10-08).

## Kanpo estekak

* https://metaaprendizaje.academia.edu/BorjaCaboRoca
* Datuak: Q110279085
# Apple Pippin

Apple Bandai Pippin, estilizatua PiP P!N, Apple Computer enpresak diseinatutako bideokontsola bat da. Apple Macintosh plataforman oinarritua dago, Mac OS sistema eragilea erabiltzen zuen.
1996-1997 artean ekoitzia izan zen eta Apple enpresak bideokontsolen merkatuan sartzeko saiakera izan zen. Denera 42.000 bideokontsola saldu ziren.
Bideokontsola honen helburua CDak erabiltzen zituen ordenagailu merke bat izatea izan zen, bereziki bideo-jokoentzat, baina merkaturatu zen garaian nagusi ziren Sony PlayStation, Nintendo 64 eta Sega Saturn ahalmen askoz gehiago zuten bideokontsolen aurrean porrot egin zuen.

## Kanpo estekak

* Datuak: Q15015195
* Multimedia: Apple Pippin / Q15015195
# Lacock abadia

Lacock-eko abadia, Lacock-en, Wiltshire-n (Ingalaterra) dagoena, 1229an (Henrike III.aren erregealdian) fundatu zuen Salisbury-ko kondesa zen Ela-k eta bertan bizi ziren mojak. 1539an, monasterioak desegin zirenean, William Sharingtoni saldu zioten. Horrek, etxe partikular bezala bizitzeko berreraiki zuen eta familia horretan iraun zuen 1944ra arte, urte horretan Matilda Talbot-ek National Trust-i eman zion.

## Datu interesgarriak

Duela gutxi berritutako lorategi botaniko bat du. Bertan, William Fox Talbot argazkilaritza modernoaren aitari eskainitako museo bat ere aurki dezakegu. Horrek, abadiako liburutegiko leiho baten gainean egin zuen, negatibo/positibo prozesua erabiliz egindako lehen argazkia kontsideratzen dena.
Gainera, Harry Potter eta sorgin harria, Fantastic Beasts: The Crimes of Grindelwald, Pride and Prejudice, Emma, Moll Flanders eta The Other Boleyn Girl filmak antzezteko erabili izan da.

## Kanpo estekak

* Datuak: Q1148460
* Multimedia: Lacock Abbey / Q1148460
# Atari Jaguar

Atari Jaguar 1993an Atari estatubatuar bideo-joko enpresak merkaturatutako 32 biteko bideokontsola bat da. Aurreko Atari XEGS modeloa ordezkatu zuen. Super Nintendo eta Sega Mega Drive konsolekin lehiatu zen.
Atari Jaguar kontsolak salmentei dagokionez porrot egin zuen, 2,5 milioi unitate inguru bakarrik saldu zituelako. Ordurako jada, Atarik 1980ko hamarkadan kontsolen munduan izandako nagusitasina aspaldi galdua zuen, Nintendo eta Sega enpresen kontsolen nagusitasunaren aurrean.
Atari Panther kontsolak ordezkatuko zuela aurreikusia zegoen, baina azkenean proiektua ezeztatu egin zen.

## Kanpo estekak

* Datuak: Q650601
* Multimedia: Atari Jaguar / Q650601
# Nintendo 64

Nintendo 64 (japonieraz: ニンテンドー64, Nintendō Rokujūyon) Nintendoren laugarren mahaigaineko bideokontsola da eta SNESaren oinordekoa izateko diseinatua izan zen. Hala ere, Segaren Saturn eta Sonyren PlayStationarekin lehiatu behar izan zuen merkatuan. Bere arkitekturan, 64 biteko prozesatzaile bat dauka (PlayStationak 32 bitekoa zeukan garai hartan). Bideojolasak, kartutxoetan gordetzen ziren. Hau desabantaila handia zen, fabrikazioa oso garestia zelako eta hori salmenta prezioetan nabarmentzen zen. Nahiz eta memoria propioa izan, hauen kapazitatea CD-ROMena baino askoz txikiagoa zen. Bestalde, abantaila handia zen, honek zituen denbora sarbideak. Hauek oso azkarrak ziren, gainontzekoekin konparaketa eginez.
Nintendo 64-ak berriztatzailea izan zen alde batzuetan: Kontrol mandoa gurutze moduan zeukan botoi zehatz batzuk, jokoaren ikuspegia aldatzeko hiru dimentsioko ingurune batean. Bibratzaile funtzioa erabili zuen lehen bideokontsola izan zen, Rumble Pakari esker
Bere produkzioa eten egin zen GameCubea merkatura irten zenean.

## Kanpo estekak

* Datuak: Q184839
* Multimedia: Nintendo 64 / Q184839
# Strangers on a train

Strangers on a train Patricia Highsmithen suspense psikologikoko eleberri ospetsua da. Obra honetan, bi gizon ezezagun tren batean elkar ezagutzen dute eta horietako baten hilketa desiragatik bien bizitzak erabat nahaspilatzen dira.
1950. urtean idatzi zuen eta 1951n Alfred Hitchcockek zinemara moldatu zuen lehen aldiz eta bigarrenez 1969 Robert Sparrek. Horrez gain, Craig Warnerrek 2004an irratira eta 2013an antzerkira eraldatu zituen.
* Datuak: Q3204109
* Multimedia: Strangers on a Train / Q3204109
# Sega Saturn

Sega Saturn, 1994an Sega japoniar enpresaren 32 biteko bideokontsola bat da. Sega Mega Drive kontsola ordezkatzeko diseinatua izan zen. 3DO Interactive Multiplayer, Atari Jaguar, Neo Geo CD, PlayStation eta Nintendo 64 kontsolekin lehiatu zen.

## Kanpo estekak

* Datuak: Q200912
* Multimedia: Sega Saturn / Q200912
# 3DO Interactive Multiplayer

3DO Interactive Multiplayer edo 3DO, The 3DO Company estatubatuar konpainiak garatutako bideokontsola sail bat da. Jatorriz, New Technologies Group taldeko Dave Needle eta R. J. Micalek diseinatu eta 1993-1996 artean Panasonic, Sanyo eta GoldStar enpresek merkaturatu zuten.
Asko iragarritako merkaturatzea izan eta goreneko teknologia eta prestazio bikainak eduki arren, bere salmenta prezio garestiak, Nintendo eta Segaren kontsolen aurrean bideo-joko eskeintza murritzagoa izateak eta kontsolen uneko saturazioa zela eta, porrota jasan zuen.

## Iruditegia

* Logoa.
* Panasonic bertsioa.
* Goldstar bertsioa.
* Sanyo bertsioa.

## Kanpo estekak

* Datuak: Q229429
* Multimedia: 3DO / Q229429
# Orconera

    Artikulu hau Ortuellako auzoari buruzkoa da; beste esan nahiei gaitzat duena beste hau da: «Orkonera (argipena)»
Orconera Ortuellako auzoa da, Cadegal eta Trapagarango Larreineta artean. Meatze-auzoa da. 1901 arte, Orconera (Ortuella bezala) Santurtziko auzoa zen.
2007ko urtarrilaren 1eko erroldan, Orconerak 39 biztanle zituen.

## Historia

Orconera auzoak izena eman zion zama lanetarako erabiltzen zen trenbideari. Bizkaiko meatzaritza eta industriaren historian garrantzi handia izan zuen trenbidea.

## Demografia eta biztanleria

Orconerako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 39 | 41 | 37 | 41 | 42 | 40 | 44 | 39 |

## Erreferentziak

* ↑ Euskaltzaindiaren toponimia
* ↑ (Gaztelaniaz) Antonio Hernández Almaraz. (2016-12-07). «Los cargaderos de mineral de la Orconera Iron Ore Co. Ltd. en Lutxana, Barakaldo» AVPIOP (Noiz kontsultatua: 2019-05-27).
* ↑ (Gaztelaniaz) «Cargaderos De Mineral En La Cuenca Minera Vizcaina de Hernández Almaraz, Antonio 978-84-607-6077-1» www.todostuslibros.com (Noiz kontsultatua: 2019-05-27).

## Ikus, gainera

* Orconera Iron Ore Company Limited

## Kanpo estekak

* Datuak: Q12265224
# Orkonera (argipena)

Orkonera izenak adiera zenbait ditu:
* Orconera Iron Ore Company Limited Euskal Herriaren industrializazioan rol garrantzitsua izan zuen enpresa izan zen.
* Euskadiko Industria Ondare Higigarriaren zentroa, Barakaldon dagoen museoa da, Orconera Iron Ore Company Limitedena zenaren pabilioian.
* Orkonera kargatzeko kaia Cantabrian zegoen kargatzeko kaia.
* Orconera Ortuellako auzoa da.
# Saitama Wild Knights

Saitama Panasonic Wild Knights (japonieraz: 埼玉パナソニックワイルドナイツ) Japoniako errugbi talde arrakastatsuenetako bat da, sei aldiz irabazi baitu Liga nagusia. Hasieran Ōta hirian zuen egoitza, baina 2022an Saitamara aldatu zen.

## Historia

1960an sortua, 2003an iritsi zen maila gorenera, hasieran Sanyo enpresaren babeslearekin (2011ko liga irabazi zuen) eta ondoren Panasonicekin..

## Palmaresa

* All Japan Rugby (5): 2007-08, 2008-09, 2009-10, 2013-14, 2015-16
* Japoniako liga (6): 2010-11, 2013-14, 2014-15, 2015-16, 2021, 2022

## Kanpo estekak

* Datuak: Q3361904
* Multimedia: Panasonic Wild Knights / Q3361904
# Bixente Serrano

Bixente Serrano Izko (Saratsa, Itza, Nafarroa Garaia, 1948ko urtarrilaren 22a - Iruñea, 2020ko ekainaren 4a) euskal idazle, historialari eta aktibista politikoa izan zen.

## Biografia

Hainbat arlotan jardun zen Serrano Izko; frankismo amaieran, 1973an, preso hartu zuten, ETAko kide izatea egotzita, eta 1976an Segoviako espetxeko ihesaldian parte hartu zutenetako bat izan zen —atzeman egin zuten ondoren—. ETA politiko-militarrak armak utzi zituenean, Euskadiko Ezkerran sartu zen Serrano Izko, baina, alderdia PSErekin elkartu ondoren, utzi egin zuen politikaren esparrua. 1982ko azaroan utzi zuen EE, eta historia irakasle hasi zen Iruñean.
2004an itzuli zen politikaren lehen lerrora; urte horretan eta 2008an, Nafarroa Bairen hautagaia izan zen Espainiako Senaturako, eta diputatu izan zen Espainiako Kongresuan 2015eko ekainetik abendura bitartean, Uxue Barkosek utzitako lekua betetzeko. «Subjektu gisa, Nafarroan zentratu behar dugu apustua», esan zuen orduan Berria egunkarian egindako elkarrizketa batean:
| « | -Kazetariakː Zer defendatu dezake Geroa Baik Madrilen EH Bilduk defendatuko ez duena? -Bixente Serranoː Gauza askotan ados egotea espero dut. Baina Nafarroari begira, nafarrok subjektu politiko gisa hartuta, nik uste askoz garbiago ikusten duela jendeak Geroa Bairen apustua. (...) Ene ustez, gaur-gaurkoz, Nafarroan bertan zentratu behar dugu geure apustua. | » |
| Bixente Serrano, 2015 ||
Hain justu ere, Serrano Izkok urteak eman zituen Berrian iritziak argitaratzen. Nafar periferiatik bloga elikatu zuen 2006az geroztik; hil baino hiru aste lehenago egin zuen azken idatzia blogean, 2020ko maiatzaren 16an.
Historiari buruzko hainbat lan ere utzi zituen Serrano Izkok; besteak beste, 2005ean argitaratutako Nafarroa. Historiaren hariak liburua. Beste hainbat saiakera ere idatzi zituen, baita narrazio eta aforismo liburuak ere, hala nola 1987an argitaratutako Onkoteak narrazio liburua eta Jauzika aforismo liburua, 2010ean. Azken urteetan, berriz, Euskokultur fundazioko lehendakari izan zen. Koldo Martinez alderdikideak, EH Bilduk eta Nafarroako EAJk deitoratu egin zuten haren galera.

## Lanak
### Aforismoak

* Jauzika (2010, Pamiela)

### Narrazioa

* Onkoteak (1987, Pamiela)

### Saiakera

* Navarra-Euskadi, un debate popular que urge (1981, Hordago
* Beldurra bera zaldi (2002, Pamiela)
* Bakezale gerlari horiek (2004, Pamiela)
* Nafarroa. Historiaren hariak (2005, Euskara Kultur Elkargoa)
* Jauzika (2010, Pamiela)
* Ene iratxoekin solasean (Atzera begirako egunkaria, 1990-1998) (2021, Pamiela), hil ondoan argitara emana

## Erreferentziak

* 1 2 3 4 Kortabarria, Jon O. Urain-Amaia Ramirez de Okariz. «Historialaria eta historiagilea» Berria (Noiz kontsultatua: 2020-06-05).
* ↑ Bixente Serrano Izko: «Subjektu gisa, Nafarroan zentratu behar dugu apustua». Berria egunkaria, 2015eko abenduak 19, CC BY-SA 4.0, berria.eus (Noiz kontsultatua: 2020-6-5).

## Kanpo estekak

* Bixente Serrano Izko literaturaren zubitegian
* Nafar periferiatik, Bixente Serrano Izkoren bloga
* Datuak: Q2904994
# Gregorio Balparda

Gregorio Balparda de las Herrerías (Portugalete, 1874ko urtarrilaren 17a - Bilbo, 1936ko abuztuaren 31a) euskal herritar politikari, abokatu eta historialaria izan zen.

## Biografia

Aita Ricardo Balparda politikari foruzalea izan zuen. Deustuko Unibertsitatean , Salamancako Unibertsitatean eta Madrilen zuzenbidea ikasi ondoren, Bilbon bilakatu zen abokatu. Espainiako Gerra Zibila hasi zenean, José Echevarría Novoa gobernadore zibilak epaile izendatu zuen. Donostian matxinatu ziren Mario Muslera eta Joaquín Baselga teniente-jeneralak zigortzeko eskatu ziotenean, ukatu eta preso hartu zuten. Bonbardaketa baten ondoren, Cabo Quilates itsasontzian preso zegoela, milizianoek jipoitu eta fusilatu zuten.

## Ibilbide politikoa

Euskal abertzaletasunaren jaiotzaren eta lehen garaipenen lekuko, ideia horien etsaia izan zen bizitza guztian. Bere ideologia liberala izan zen. 1906an Errege Ordenaren bidez Bilboko alkate izendatu zuten. 1917. urte inguruan, Liga Monárquica de Vizcaya («La Piña») izenekoa sortu zen, eta Balparda horren buruzagietakoa izan zen, Luis Salazar eta Ramón Bergérekin batera. Liberalek eta industria burgesia handiak eutsita, talde honek abertzaleen aurkako eskuina biltzen zuen. 1919-1923 artean gorteetako diputatu izan zen Balmaseda aldetik. Espainiako Bigarren Errepublika garaiko autonomia estatutuen aurka altxatu zen. Sabinzaleen kontra jardutearren Bizkaiko historia ikertzeari ekin zion lehia handiz. Haren lanaren emaitza, Historia Crítica de Vizcaya y de sus fueros, hiru liburutan argitaratu zen (1923, 1933-34, 1945 bitan eta 1974an). Beste zenbait lan: El porvenir de la Villa, Plaza y Puerto de Bilbao y el Estatuto Vasco (1933), La Tercera República y la restauración del Estado Nacional (1935). 1924an Historia Crítica de Vizcaya y de sus fueros argitaratu zuen, non eusko abertzaletasuna borrokatzen zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Eusko Entziklopedia. Gregorio de Balparda Las Herrerías. .
* ↑ «Balparda, rescatado» El Correo 2006-10-8.
* Datuak: Q5696786
* Multimedia: Gregorio Balparda de las Herrerías / Q5696786
# Amphenol

Amphenol Corporation elektronika arloko estatubatuar enpresa multinazionala da, Wallingforden egoitza duena. American Phenolic Corp jatorrizko izenaren portmanteau bat da. Merkatu militar eta aeroespazialeko interkonexio-sistemetan diharduen enpresa estatubatuarra da. Amphenol konektore elektroniko eta zuntz optikobidezko konektoreen eta kable eta interkonexio sistemen, hala nola kable ardazkideak, ekoizlea da.

## Historia

Amphenol 1932an sortu zuen Chicagon Arthur Schmitt enpresariak, eta bere lehen produktua socket motako hodi bat izan zen. Amphenol nabarmen hedatu zen Bigarren Mundu Gerran, konpainia ekipamendu militarrean erabilitako konektoreen fabrikatzaile nagusia bihurtu zenean, hegazkinak eta irratiak barne. 1967tik 1982ra Bunker Ramo Corporationeko kide izan zen.

## Erreferentziak

* ↑ (Ingelesez) «Amphenol» Amphenol Global Interconnect Systems.
* ↑ (Ingelesez) Pace, Stan. (2018-05-20). «Amphenol (NYSE:APH) versus Methode Electronics (MEI) a closed down amphenol plant in franklin Indiana is leaking cancer causing chemicals causing at least 30 cases of rare childhood cancers in residents due to the site not being properly closed down in the 90's. Critical Comparison» StockNewsTimes.
# Lamiako zelaia

Lamiako zelaia Bizkaiko Leioa udalerriko Lamiako auzoan dagoen futbol zelaia da.
1901-1910 urteen artean Bilboko Athletic Kluba jokalekua izan zen. Berez, 1892. urtetik bertan futbolean jokatzen zen, garai hartako Athleta de Astilleros de Nervión taldeko H. Jones britainiarrak udalerriko agintariei zalditegian azarotik apirila bitartean futbolera jokatzeko baimena eskatu zien. Honela bada, futbolean jokatzen lehenbizikoak inguru hartan lan egiten zuten britainiarrak izan ziren, haiei bizkaitar zaletuak batuz joan zitzaizkielarik. Halere, orduan jokatzen zuten futbola ez zen zehazki gaur egun ezagutzen dugunaren berdina, esate baterako taldek 15 jokalari baitzituzten. Partida horiek urteen poderioz etorriko zenaren hazia izan ziren.
Ondoren Bilboko Athletic Klubak etxeko partidak Jolaseta zelaian jokatzera pasa zen.
* Lamiakoko egungo zelaiak.
* Lamiakoko egungo zelaiak.
* Lamiakoko zelaietan aireportu txiki bat egon zen. Errepublikaren kontrako kolpistek bonbardatu eta suntsitu zuten.
* Lamiako zelaiaren inguruetan gaur egun dagoen idazkuna.

## Ikus, gainera

* Bilboko Athletic Kluba
* Lamiakoko padura.

## Kanpo estekak

* Datuak: Q25474329
# Sanyo

Sanyo Electric Co. Ltd. (japonieraz: 三洋電機株式会社, San'yō Denki Kabushiki gaisha) elektronika arloko japoniar enpresa multinazionala izan zen, Moriguchin egoitza zuena. Toshio Iuek Sanyo 1947an sortu zuen, Konosuke Matsushita 1950ean eratutako Panasonicen sortzaileren koinatuak hain zuzen ere. San'yō (japonieraz: 三洋) konpainiaren izenak euskaraz "hiru ozeano" esan nahi du, fundatzaileak bere produktuak mundu osoan saltzeko duen anbizioari erreferentzia eginez, Ozeano Barea, Atlantikoa eta Indiako Ozeanoa zeharkatuz hain zuzen ere.
2010eko uztailean, Panasonicek Sanyo Electric Co. Ltd. enpresarekin akordio batera iritsi zela iragarri zuen, 2011ko apiriletik aurrera Sanyo Panasonicen %100eko jabetza subsidiarioa bihurtzeko, eta Sanyo markak munduko negozio-eremu eta eskualde jakin batzuetan erabiltzen jarraituko luke.

## Erreferentziak

* ↑ (Gaztelaniaz) «Japonesa Panasonic adquiere a rival menor Sanyo» Dinero 2008-7-11.

## Kanpo estekak

* Datuak: Q49203
* Multimedia: Sanyo / Q49203
# Panasonic

Panasonic Corporation (japonieraz: パナソニック株式会社) japoniar konpainia multinazional bat da, egoitza nagusia Kadoman duena (Osaka, Japonia). Industria elektronikoa, industria erdi-eroalea eta elektroaltzari-industria dira bere jarduerak. Lumix izeneko argaki-kamera digital ekoizle sail bat du.

## Historia

Panasonic enpresa 1918. urtean sortu zuen Konosuke Matsushitak. Hasieran enpresak National izena zeukan baina urte batzuk geroago Panasonic izena jarri zitzaion.

## Kanpo estekak

* Datuak: Q53247
* Multimedia: Panasonic / Q53247
# Mpho Tshivhase

Mpho Tshivhase (Makwarela, Limpopo, 1986ko apirilaren 21a) hegoafrikar filosofoa da, Pretoriako Unibertsitatean irakasten du. 2018ko apirilean, Tshivhase Hegoafrika osoan filosofia doktoretza bat jaso zuen lehen emakume beltza izan zen. Tshivhasek etika aplikatua irakasten du, eta bere ikerketa singulartasunean eta indibidualtasunean oinarritzen da.

## Ibilbidea

Mpho Tshivaseren ikasketa akademikoak psikologian hasi ziren Johannesburgeko Unibertsitatean. Geroago, graduondoko mailan, Tshivase filosofian sartu zen, eta identitate pertsonalari buruzko maisutasun-tesiaren ikerketa osatu zuen.
Thaddeus Metz-ek gainbegiratu zuen Tshivaseren doktore-tesia, "Pertsonen bakartasunaren teoria normatibo baterantz" izenekoa. Filosofia doktoretza bat jaso zuen lehen emakume beltz hegoafrikarra izan zenez, Tshivhase ospatu bihurtu zen eta Independent Online Hegoafrikako albisteen webguneak bere lorpenak "aitzindari" gisa deskribatu zituen.Tshivhaseren lorpenak Hegoafrikako arraza eta etnia harremanen soziologiari buruzko eztabaidak ere sortu zituen.

## Ikerketa

Tshivaseren ikerketaren galdera nagusietako bat da ea singulartasuna garapen pertsonaleko elementu bat den, beste gauza batzuen kontura jazartzea merezi duena. Bere ikerketa-kezka nagusiak pertsonen arteko berezitasuna zer den eta gizakiak berezitasun kontzeptuarekin nola erlazionatzen diren argitzea du helburu.

## Erreferentziak

* ↑ Weinberg, Justin. (10 de mayo de 2018). «The First Black African Woman Philosophy PhD in South Africa; Rozena Maart, born in District Six, the old slave quarter of the Cape, obtained her Phd in Philosophy from the Centre for Contemporary Cultural Studies (CCCS), University of Birmingham, UK, in 1997» Daily Nous.
* ↑ «SA’s first black PhD Philosopher graduate produced by UJ» www.uj.ac.za.
* ↑ «Interview: Mpho Tshivhase» Marie Claire: 15. 1 de julio de 2018.
* ↑ «Mzansi's First Black Woman Doctor Of Philosophy» DailySun 25 de abril de 2018.
* ↑ «SA’s pioneering black female philosophy PhD | Pretoria News» www.iol.co.za.
* ↑ Mncube, Nompumelelo Zinhle Manzini, Zinhle. «Identity by race does matter» The M&G Online.
* ↑ «Ms. Mpho Tshivhase» www.up.ac.za.

## Kanpo estekak

* Datuak: Q59621351
# Saratsa (Itza)

    Artikulu hau Itzako herriari buruzkoa da; Andimendiko tontorra gaitzat duena beste hau da: «Saratsa (mendia)»
Saratsa Nafarroa Garaiko kontzejua da, Itza udalerrikoa. Gulibarrekin batu baino lehen, Itza zendeako kontzejua zen. 124 biztanle zituen 2020an..

## Demografia

Saratsako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 110 | 104 | 110 | 104 | 95 | 98 | 108 | 113 |

## Azpiegitura eta garraioak

La Muguiroarra autobus konpainiak Iruñarekin lotzen du Saratsa. Honako ibilbide hau egiten du autobus linea horrek:
* Aldatz - Lekunberri - Irurtzun - Berriobeiti - Iruñea

## Argazki galeria

* Saratsa, 20-10-19

## Herritar ezagunak

* Bixente Serrano (1948-2020), idazlea eta historialaria.

## Erreferentziak

* ↑ Toponimia: Itza. euskaltzaindia.eus (Noiz kontsultatua: 2019-05-25).
* ↑ Sarasa: datos de la entidad. navarra.es (Noiz kontsultatua: 2021-7-11).

## Kanpo estekak

* Datuak: Q9074568
* Multimedia: Saratsa / Q9074568
# Javier Yubero

Francisco Javier Yubero Solanilla (Irun, Gipuzkoa, 1972ko urtarrilaren 21a - Donostia, 2005eko irailaren 22a) euskal herritar futbolaria. Atezain postuan jokatzen zuen. 1992ko ekainaren 7an debutatu zuen Lehen Mailan Errealarekin, Espanyol taldearen aurka.
2003an, zenbait taldetatik igaro ondoren, futbola utzi behar izan zuen, gibeleko minbizia zuela esan baitzioten medikuek. 2005eko irailaren 22an, 33 urte zituela, gaixotasunaren ondorioz hil egin zen.

## Kirol ibilbidea

| Kluba | Herrialdea | Urteak |
| Real Sociedad | Espainia | 1992 – 1993 |
| Real Betis | Espainia | 1993 – 1994 |
| Club Polideportivo Mérida | Espainia | 1994 – 1995 |
| SD Eibar | Espainia | 1995 – 1998 |
| Rayo Vallecano | Espainia | 1998 – 1999 |
| Amurrio Club | Espainia | 1999 – 2001 |
| Zamora CF | Espainia | 2001 – 2002 |
| UD Lanzarote | Espainia | 2002 – 2003 |
| Torredonjimeno CF | Espainia | 2003 |

## Kanpo estekak

* Datuak: Q708534